《和吴景长秋兴韵》
宋代·陈绎

潇潇风雨洗秋旻，顿觉乾坤万象新。画栋云飞嗟帝子，铜盘露冷泣仙人。

凤凰览德翔千仞，燕子辞巢别故邻。欲颂河清献明主，天颜一笑物皆春。

作者简介：（1021—1088）宋洛阳人，一作开封人，字和叔。仁宗庆历初进士。任馆阁校勘、集贤校理，刊定《前汉书》。英宗时同判刑部，又为实录检讨官，与修《仁宗实录》。神宗朝至翰林学士，检阅二府除罢官职事，撰《拜罢录》。后出知滁、广、江宁等州府，兼经略安抚使。曾坐事贬建昌军。